פסטיבל ה- SunBeat, פסטיבל קצב ומוזיקה בינלאומי בשלושה חלקים, מתקיים השנה לראשונה ומייבא לציון את בשורת פסטיבלי ה- Global Beats, מהתופעות החמות בעולם. ביוני יופיעו KABAKO ומשפחת אלייב המקומיים (ביחד עם תמיר מוסקט מהבלקן ביט בוקס) וגולת הכותרת: ההרכב הצרפתי המצליח Hilight Tribe מחלוצי הטראנס האקוסטי שיארחו לראשונה למספר קטעים את קבוצת מיומנה במפגש ייחודי וראשון מסוגו במיוחד לפסטיבל.
על האמנים המופיעים בסאנביט יוני: KABAKO Israel - מארחים את נועה זולו קבקו מנגנים מוזיקה שורשית, שמקורה בבורקינה פאסו שבמערב אפריקה, עם השפעות מסגנונות מוזיקליים שונים מפאנק ורוק ועד ראפ ורגאיי. הלהקה מביאה את המקצבים הסוחפים של מערב אפריקה, המלודיות והכלים המסורתיים ליצירה שלמה של מוסיקה מקורית, מקפיצה ומרעננת. קבקו נושאים איתם את הרוח החדשה של רב תרבותיות ומשלבים באופן יוצא דופן מוסיקה מסורתית והשפעות מערביות לכדי מסיבת קצב אפריקאית. המפגש של ההרכב מתחיל בין שחר קצ'קה ליוני אוחנה שהגיעו במקביל לבורקינה פאסו ללמוד מוסיקה. כעבור כמה שנים נפגשו בישראל וטסו שוב לאפריקה, שם למדו גם בניית כלי הנגינה מסורתיים כמו נג'וני - נבל אפריקאי קדום ובאלפון - קסילופון אפריקאי. באלבום האחרון שלהם התארחה הזמרת קרן מלכה ועוד..